Document ID: 32006D0008

32006D0008
L 006/32
JURNALUL OFÍCIAL AL UNIUNII EUROPENE
DECIZIA COMISIEI
din 4 ianuarie 2006
de modificare a Deciziei 92/452/CEE în ceea ce privește stabilirea echipelor de colectare și recoltare a embrionilor din Canada și Statele Unite ale Americii
[notificată cu numărul C(2005) 5795]
(Text cu relevanță pentru SEE)
(2006/8/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 89/556/CEE a Consiliului din 25 septembrie 1989 de stabilire a condițiilor de sănătate animală care reglementează comerțul intracomunitar și importurile de embrioni de animale domestice din specia bovină provenind din țări terțe (1), în special articolul 8 alineatul (1),
întrucât:
(1)
Decizia 92/452/CEE a Comisiei din 30 iulie 1992 de stabilire a listelor cu echipele de colectare a embrionilor și a echipelor de recoltare de embrioni din țări terțe, autorizate să exporte spre Comunitate embrioni de animale din specia bovină (2) prevede că statele membre nu pot importa embrioni din țări terțe decât dacă embrionii respectivi au fost colectați, tratați și depozitați de echipele de colectare de embrioni menționate în lista anexată la respectiva decizie.
(2)
Canada și Statele Unite ale Americii au solicitat modificarea listei respective în ceea ce privește mențiunile referitoare la țările lor.
(3)
Canada și Statele Unite ale Americii au prezentat garanții în ceea ce privește respectarea normelor prevăzute de Directiva 89/556/CEE, iar echipele de colectare de embrioni au fost oficial autorizate de către serviciile veterinare competente din țările în cauză să efectueze exporturi în Comunitate.
(4)
Prin urmare, este necesar ca Decizia 92/452/CEE să se modifice în consecință.
(5)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa la Decizia 92/452/CEE se modifică în conformitate cu anexa la prezenta decizie.
Articolul 2
Prezenta decizie se aplică de la 14 ianuarie 2006.
Articolul 3
Prezenta decizie se adresează statelor membre.
Adoptată la Bruxelles, 4 ianuarie 2006.

Labels: 0
3
18
6